Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9231. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9170. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9268. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9241. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9249. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9257. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Spanja bagħtet applikazzjoni għall-protezzjoni tal-isem "La Jaraba" skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013. Skont l-Artikolu 97(2) tar-Regolament (UE) Nru 1308/2013, il-Kummissjoni eżaminat dik l-applikazzjoni u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta' dak ir-Regolament huma ssodisfati. IDDEĊIDIET KIF ĠEJ: Id-Dokument Uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-Ispeċifikazzjoni tal-Prodott għall-isem "La Jaraba" (DOP) jinsabu fl-Anness ta' din id-Deċiżjoni. Magħmul fi Brussell, is-6 ta' Frar 2019. DOP — Denominazzjoni ta' Oriġini Protetta L-inbid huwa ta' lewn aħmar ċirasa skur, b'intensità bejn medja u qawwija, bi ħjiel ta' frott aħmar u iswed, u b'palat ġeneruż u mġissem. Fih konċentrazzjonijiet tal-istronzju ogħla minn ta' nbejjed oħra, bis-saħħa tal-livelli għoljin ta' dan l-element fil-ħamrija. Dawn il-konċentrazzjonijiet qawwijin jgħinu biex jinkisbu nbejjed intensi, aromatiċi u b'saħħithom, b'ħjiliet minerali u balsamiċi qawwija. Il-valur tal-qawwa alkoħolika totali massima għandu jkun fil-limiti legali skont il-leġiżlazzjoni rilevanti tal-UE. Il-fermentazzjoni alkoħolika ssir f'temperatura ta' bejn 15 u 30 °C, f'tankijiet tal-azzar inossidabbli jew fi btieti tal-ballut Franċiż. Il-preżervazzjoni f'tankijiet u l-maċerazzjoni jsiru għal mill-anqas 10 ijiem. Il-proċess ta' fermentazzjoni jitqabbad mill-flora mikrobika tal-għeneb stess. Ir-rendiment massimu mit-tagħsir tal-għeneb huwa 70 litru għal kull 100 kg għeneb. L-inbid jiġu mmaturat l-ewwel fi btieti tal-ballut b'kapaċità ta' 225 litru, u mbagħad fil-flixkun għall-perjodi li ġejjin: Taħlita ta' nbejjed ħomor b'diversi proporzjonijiet tal-varjetajiet Tempranillo, Cabernet Sauvignon, Merlot u Graciano: Il-maturazzjoni fil-btieti tal-ballut b'kapaċità ta' 225 litru ssir għal mill-inqas 9 xhur, u l-maturazzjoni fil-fliexken issir għal mill-inqas 9 xhur. Taħlita ta' nbejjed ħomor b'diversi proporzjonijiet tal-varjetajiet Tempranillo, Cabernet Sauvignon u Merlot: Il-maturazzjoni fil-btieti tal-ballut b'kapaċità ta' 225 litru ssir għal mill-inqas 6 xhur, u l-maturazzjoni fil-fliexken issir għal mill-inqas 6 xhur. Inbid aħmar Merlot, ta' varjetà waħda: Il-maturazzjoni fil-btieti tal-ballut b'kapaċità ta' 225 litru ssir għal mill-inqas 6 xhur, u l-maturazzjoni fil-fliexken issir għal mill-inqas 6 xhur. L-għeneb jinħasad ladarba jkun laħaq stat ta' maturità fenolika; jintgħażlu l-għenieqed bl-aqwa struttura u bl-ogħla konċentrazzjoni ta' komposti fenoliċi. L-uniku materjal organiku li jintuża fil-vinji huwa r-redus tan-nagħaġ, mill-istess azjenda agrikola. 73,5 ettolitru għal kull ettaru 10 500 kg ta' għeneb għal kull ettaru 77 ettolitru għal kull ettaru 11 000 kg ta' għeneb għal kull ettaru 70 ettolitru għal kull ettaru 10 000 kg ta' għeneb għal kull ettaru Iż-żona demarkata tinsab fil-muniċipalità ta' El Provencio (Cuenca). It-tqassim tal-irqajja' huwa kif ġej, skont ir-Reġistru tad-Dwieli: Żona 9, irqajja' 14b, 14d, 14f, 14h, 26d, 26e, 26h, 26i, 26j, 26k, 26 m, 26n, 26v. L-għeneb maħsud fil-vinji demarkati jiġi pproċessat fi nbid, u l-inbejjed jiġu bbottiljati fil-fabbrika tal-inbid li tinsab fiż-żona ta' produzzjoni. La Jaraba huwa l-post fejn tinsab iż-żona demarkata, kif jidher fil-mappa tal-kadastru rurali attwali ta' Spanja. Huwa ġeneralment mifhum li l-isem "Jaraba" ġej mill-Għarbi, bit-tifsira ta' "ilma" jew "xorb abbondanti". Il-miġra antika, magħrufa bħala l-Cañada de Valdelobos, illum hija intermittenti, u taqsam il-post biex tingħaqad max-xmara Záncara, li timmarka l-konfini bejn il-provinċji ta' Cuenca u Albacete. La Jaraba bilkemm fiha għoljiet, u tista' titqies kompletament ċatta. L-altitudni tagħha hija 700 m 'il fuq mil-livell tal-baħar. Peress li l-vinji huma mħarsa sew minn 92 ha ta' foresti tal-ballut u tal-arżnu, jinsabu f'mikroklima li hija partikolarment favorevoli għall-iżvilupp tad-dwieli. B'hekk jiskansaw l-istress tan-nixfa li wieħed jista' jistenna mir-riħ sħun u xott mil-Lvant, u dan jippermetti proċess ta' maturazzjoni tal-għeneb aktar fit-tul. Il-frott għaldaqstant ikun fih iktar sustanzi koloranti, iktar tannin ta' kwalità tajba u iktar aromi milli jkollu l-għeneb li jiġi prodott f'vinji barra miż-żona demarkata. L-art hija tal-perjodu kwaternarju, u tifforma unità morfo-stratigrafika tas-sistema tax-xmara Guadiana. Għandha kompożizzjoni varjata, li tinkludi kwarziti, kwarz, u ġebla tal-ġir tal-perjodi Mesożojku u Mijoċene. Bis-saħħa ta' din il-kompożizzjoni, l-art hija kapaċi żżomm l-umdità aktar fit-tul. Dan jiddistingwi l-art miż-żoni tal-madwar, li fihom kontenut ferm ogħla tal-ġebla tal-ġir. It-tipi ta' ħamrija huma tal-ordni Alfisol, b'ħamrija ħamra Mediterranja fuq il-ġebla tal-ġir. Għandhom profil żviluppat, pH ta' bejn 7 u 8,5, kapaċità fqira ta' skambju, drenaġġ intern tajjeb, kapaċità tajba ta' penetrazzjoni sas-safef orizzontali tal-ġebla tal-ġir b'fond ta' bejn 60 u 90 ċentimetru, u konsistenzi li jvarjaw minn trab ramli maħlul għal tafal. Fihom elementi alluvjali abbondanti, u b'hekk il-ħamrija jkollha ħafna nutrijenti. Barra minn hekk, il-morfoloġija tal-ħamrija għammiela, b'ħafna sediment alluvjali aħrax, flimkien mal-prattika tal-applikazzjoni tar-redus kull sena, tissarraf fi profil ħafif u frisk. Tali ħamrija hija xierqa ferm għat-tkabbir tad-dwieli, u b'hekk hija fattur fil-kwalità tajba tal-frott. Il-klima tista' tiġi deskritta bħala Mediterranja moderata, b'karatteristiċi kontinentali. Rigward iċ-ċifri marbutin mal-klima, il-valuri medji annwali l-iktar sinifikanti huma kif ġej: temperatura ta' bejn 14 u 16 °C, u 450 mm xita. Ġie identifikat fil-ħamrija livell ta' stronzju "l fuq mill-medja: aktar minn 100 mg/kg fi rqajja" separati. L-ammonti speċifiċi kienu bejn 111,67 u 158,41 mg/kg. Dawn l-ammonti huma ħafna 'l fuq minn dawk tat-tipi ta' ħamrija madwar iż-żona partikolari, inkluż il-post magħruf bħala "Los Canforrales" fejn iċ-ċifra hija 76,59 mg/kg, u l-post "Manteleros" fejn iċ-ċifra hija 20,19 mg/kg. Fil-każ ta' "Manteleros", iċ-ċifra hija kważi tmien darbiet iktar baxxa milli f'La Jaraba. Dan ikollu konsegwenzi diretti għall-inbejjed li nstab li fihom livelli ta' stronzju ta' "l fuq minn 2,2 mg/l, saħansitra sa 3,3 m/g f'ċerti nbejjed. Dawn iċ-ċifri huma sostanzjalment ogħla minn dawk tal-inbejjed taż-żoni fil-madwar, li wrew livelli ta' bejn 0,95 u 1,6 mg/l. Għaldaqsant, il-livell ta' stronzju fl-inbejjed jista" jitqies indikatur li ta' min joqgħod fuqu fir-rigward tal-produzzjoni tal-inbid f'La Jaraba. Fejn jidħlu l-metodi ta' produzzjoni, l-uniku materjal organiku li jintuża huwa r-redus tan-nagħaġ mill-istess azjenda agrikola. Fir-rigward tal-metodi ta' pproċessar, il-fermentazzjoni alkoħolika titqabbad mill-flora mikrobika tal-għeneb stess, u fl-istadju tat-tagħsir ma jinkisbux iktar minn 70 litru nbid minn kull 100 kg għeneb. L-inbejjed ta' La Jaraba huma kkundizzjonati mill-ħamrija u mill-klima lokali. Dawn jagħtu lill-kontenut fenoliku intensità, stabbiltà u eleganza. L-inbejjed juru struttura, kontenut minerali u qawwa impressjonanti. Il-fatt li dawn l-inbejjed kollha jiġu mmaturati fi krietel u fi fliexken jinfluwenza l-karatteristiċi organolettiċi, u b'hekk isiru nbejjed ta' lewn aħmar ċirasa skur u b'intensità bejn medja u qawwija, bi ħjiliet ta' frott aħmar u iswed u b'palat ġeneruż u mġissem. Fihom konċentrazzjonijiet tal-istronzju ogħla minn ta' nbejjed oħra li jiġu prodotti lil hinn miż-żona demarkata, bis-saħħa tal-livelli għoljin ta' dan l-element fil-ħamrija ta' La Jaraba. Dan jgħin biex jinkisbu dawn l-inbejjed intensi, bi sfumaturi minerali u balsamiċi qawwija. Iż-żona demarkata tinsab f'wied ta' xmara mimli sediment, b'ammonti ta' kwarziti, kwarz u ġebla tal-ġir li jvarjaw, u b'livell ta' stronzju ogħla mill-medja fil-ħamrija. Dan kollu jgħin biex jiġu prodotti nbejjed intensi, aromatiċi u qawwijin, bi ħjiliet minerali u togħmiet balsamiċi qawwijin. Il-livell ta' stronzju jagħti lil dawn l-inbejjed il-kwalitajiet distintivi tagħhom. Għalkemm iż-żona tinsab f'dik tad-DOP La Mancha, il-fatturi li ġejjin jagħżluha minn dik ta' La Mancha. Id-demarkazzjoni taż-żona tissejjes fuq livell tal-istronzju fil-ħamrija ferm ogħla milli hemm fit-tipi ta' ħamrija fil-madwar. B'hekk l-inbejjed taż-żona jkollhom karattru iktar minerali. Stħarriġ ambjentali pprovdut mill-applikant jixhed li, 'il barra miż-żona, il-livelli tal-istronzju huma bejn 20 u 80 mg/kg, filwaqt li ġewwa ż-żona demarkata, il-livelli jilħqu bejn 110 u 160 mg/kg. B'hekk l-inbejjed taż-żona jkollhom kontenut ta' stronzju ta' bejn 2,5 u 3,3 mg/l, filwaqt li l-inbejjed mill-vinji tal-madwar jilħqu kontenut ta' stronzju ta' madwar 1 mg/l biss. Minbarra l-kontenut ta' stronzju bħala fattur li jiddetermina l-karattru uniku taż-żona, ta' min isemmi li ż-żona hija mdawra minn estensjoni wiesgħa ta' siġar tal-ballut u tal-arżnu, li tħares iż-żona mill-irjieħ sħan u xotti tal-Lvant. Dan ifisser li ż-żona hija iktar umda miż-żoni tal-madwar, u b'hekk il-proċess ta' maturazzjoni tal-għeneb isir iktar fit-tul. B'hekk il-frott jikseb iktar kulur, tannini u aromi, u b'hekk jiksibhom l-inbid ukoll. L-iktar differenzi ovvji bejn il-metodi ta' produzzjoni tal-inbejjed "La Jaraba" u dawk tad-DOP La Mancha (għal dan il-għan inqisu l-inbejjed ħomor immaturati ta' La Mancha, billi dan huwa l-uniku tip prodott minn "La Jaraba") huma dawn li ġejjin: Billi ż-żona ġiet iddemarkata abbażi tal-kontenut ta' stronzju fil-ħamrija, jirriżulta li bħalissa hemm biss fabbrika waħda tal-inbid li tipproduċi l-inbid f'din iż-żona, u din il-fabbrika hija l-proprjetà tal-applikant. Għandu jiġi ssottolinjat li l-applikant huwa s-sid ta' erja li hija ikbar minn dik inkluża fiż-żona demarkata. Għalhekk, id-demarkazzjoni ma saritx abbażi tas-sjieda tagħhom, iżda abbażi tal-kundizzjonijiet ambjentali mfissra hawn fuq. Barra minn hekk, produtturi oħra jistgħu jużaw l-isem reġistrat jekk jibdew joperaw fiż-żona ġeografika demarkata fil-futur, dejjem jekk jilħqu l-kundizzjonijiet stipulati fl-Ispeċifikazzjoni. Fil-fatt, din iż-żona tkopri madwar 75 ettaru, u allura huwa possibbli ħafna li jistabbilixxu ruħhom fiha aktar fabbriki tal-inbid. Fil-leġiżlazzjoni nazzjonali L-ippakkjar għandu jsir fiż-żona ġeografika demarkata L-inbejjed għandhom jiġu bbottiljati fiż-żona ta' produzzjoni, peress li fil-każijiet kollha, il-proċess jiġi konkluż bit-tieni stadju ta' maturazzjoni fil-fliexken għal mill-inqas 6 jew 9 xhur. F'dan il-perjodu jkun hemm proċess ta' riduzzjoni, li jsaħħaħ il-kwalità tal-inbejjed u t-togħma tagħhom. L-inbejjed ikunu lesti għall-konsum malli jilħqu l-karatteristiċi organolettiċi stipulati fl-Ispeċifikazzjoni ta' kull tip ta' nbid. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Spanja bagħtet applikazzjoni għall-protezzjoni tal-isem "Vallegarcía" skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013. Skont l-Artikolu 97(2) tar-Regolament (UE) Nru 1308/2013, il-Kummissjoni eżaminat dik l-applikazzjoni u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta' dak ir-Regolament huma ssodisfati. IDDEĊIDIET KIF ĠEJ: Id-Dokument Uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-Ispeċifikazzjoni tal-Prodott għall-isem "Vallegarcía" (DOP) jinsabu fl-Anness ta' din id-Deċiżjoni. Magħmul fi Brussell, is-6 ta' Frar 2019. DOP — Denominazzjoni ta' Oriġini Protetta Inbid abjad ta' lewn isfar karg, b'aromi ta' frott tal-għadma, frott tropikali u fjur abjad, ta' intensità bejn medja u qawwija. Fl-isfond għandu aromi ta' ħwawar ifuħu — lavanda u klin —, b'laqta aħħarija ta' xiwi. L-inbid jinżel ħarir, jagħti sensazzjoni żejtnija fil-palat, mhux imxewwek, u jintiegħem frisk u mirqum. Sensazzjoni pjaċevoli f'nofs il-palat, b'aromi ta' frott tal-għadma, u b'laqta aħħarija ta' xiwi u kemxejn morra. Il-valur tal-qawwa alkoħolika totali massima għandu jkun fil-limiti legali skont il-leġiżlazzjoni rilevanti tal-UE. Inbid aħmar ta' lewn aħmar qawwi, b'wiċċ lewn il-granata jew bejn granata u rubin, u b'kulur konsistenti. Intensità bejn medja u qawwija, b'aromi ta' frott aħmar, xagħri Mediterranju u minerali, jew bi ħjiliet balsamiċi tal-lavanda u aromi ta' xiwi ta' njam. It-togħma tinħass mirquma, tinżel ħarir, hija bbilanċjata u kemxejn tannika. Il-valur tal-qawwa alkoħolika totali massima għandu jkun fil-limiti legali skont il-leġiżlazzjoni rilevanti tal-UE. L-għeneb jinħasad kollu bl-idejn, u jitqiegħed f'kannestri. Issir selezzjoni tal-għeneb l-ewwel fil-vinja meta jinqatgħu l-għenieqed, u għat-tieni darba fuq mejda apposta fejn jasal l-għeneb fil-fabbrika tal-inbid. L-għeneb jidħol f'livell 'il fuq mid-daħla ta' fuq tat-tank, b'mod li ma jkun hemm ebda pressjoni fil-pajpijiet, u b'hekk l-għeneb jiġi ttrattat b'mod inqas aggressiv. Waqt l-ittankjar, il-polpa tgħaddi minn skambjatur tas-sħana tubulari, fejn it-temperatura titbaxxa. Dan iħalli t-tankijiet kesħin għal ċertu żmien, li jista' jvarja skont il-ġudizzju tat-tim ta' enologi, fejn meħtieġ. Din il-maċerazzjoni ta' qabel il-fermentazzjoni tippermetti li l-aromi kollha fl-għeneb jinsiltu f'soluzzjoni milwiema, u dan iwassal għal kulur aktar stabbli. Wara l-proċess ta' maċerazzjoni fil-kesħa, l-għeneb abjad jingħasar, u l-most li jirriżulta jitħalla joqgħod sakemm jilħaq turbidità xierqa ta' 400-800 NTU. Ladarba tkun bdiet il-fermentazzjoni, proporzjon varjabbli tal-most jiġi ttrasferit għal btieti tal-ballut Franċiż li jkunu għadhom ma ntużawx. Fihom dan il-most jiffermenta u jiġi mmaturat fuq il-karfa għal bejn erbgħa u sitt xhur. Fil-fermentazzjoni alkoħolika tal-inbejjed bojod u ħomor, jintużaw kemm il-ħmira naturali kif ukoll il-ħmira selezzjonata. L-inbejjed bojod jiffermentaw f'temperaturi baxxi: min. 26 °C. Jitqies ukoll il-proporzjon tal-most li jkun qed jiffermenta fil-btieti. L-inbejjed ħomor jiffermentaw f'temperatura minima ta' 15 °C u f'temperatura massima ta' 30 °C. Id-dewmien tal-ittankjar u dak tal-maċerazzjoni jvarjaw skont il-valutazzjoni teknika tat-tim ta' enologi, iżda jkunu ta' bejn 7 ijiem u 28 jum. It-tbattil tal-inbejjed ħomor mill-btieti jsir bl-idejn. Il-karfa tal-għeneb tiddaħħal fi pressa pnewmatika permezz tal-gravità, mingħajr l-użu ta' pompi, u tiġi ttrasferita għal btieti użati sakemm isir id-dewqan. Ladarba jkunu nkisbu t-tipi kollha ta' nbid, kemm dak ippressat u kemm dak ħieles, u ladarba tkun tlestiet il-fermentazzjoni malolattika, l-inbejjed kollha jiddewqu mill-kumitat ta' enologi, u jitħejjew it-taħlitiet differenti. Wara dan, l-inbejjed jiġu mmaturati fi btieti tal-ballut Franċiż. L-inbejjed jiġu mmaturati fil-flixkun għal tul ta' żmien varjabbli, qabel ma jitqiegħdu fis-suq. 11 500 kg ta' għeneb għal kull ettaru 75 ettolitru għal kull ettaru 9 250 kg ta' għeneb għal kull ettaru 60 ettolitru għal kull ettaru 8 500 kg ta' għeneb għal kull ettaru 55 ettolitru għal kull ettaru 8 500 kg ta' għeneb għal kull ettaru 55 ettolitru għal kull ettaru 11 500 kg ta' għeneb għal kull ettaru 75 ettolitru għal kull ettaru 14 600 kg ta' għeneb għal kull ettaru 95 ettolitru għal kull ettaru Iż-żona ġeografika hija r-roqgħa katastali 448 fiż-żona 9 tal-muniċipalità ta' Retuerta del Bullaque, li tinsab fil-provinċja ta' Ciudad Real. Barra minn hekk, l-aċidità għolja tal-ħamrija hija riflessa fil-livelli ta' pH tal-inbejjed u fil-bilanċ tagħhom fil-palat. Ta' min wieħed jinnota l-kwantità medja għolja ta' elementi klassifikati bħala elementi terrestri rari (iċ-ċerju, il-lantanju u n-neodimju) fil-ħamrija ta' Vallegarcía (83,5, 44,5 u 36,5 mg∙kg-1, rispettivament), meta mqabbla ma' tal-livelli medji reġjonali (57,7, 23,5 u 21,6 mg∙kg-1, rispettivament) u globali (55, 35,5 u 30,5 mg∙kg-1, rispettivament). B'mod ġenerali, il-livelli ta' dawn l-elementi huma ogħla f'tipi ta' ħamrija aċidużi milli fil-ħamrija tal-ġebla tal-ġir (Amorós et al., 2012a). L-influwenza tax-xmara Bullaque, kif ukoll tan-nixxigħat li jiżbukkaw fiha u li jiċċirkondaw iż-żona demarkata, flimkien mal-ambjent frisk tal-widien u mal-ħarsien mill-irjieħ tat-Tramuntana bis-saħħa tal-muntanji, lill-vinja joħolqulha mikroklima li ttaffi l-kundizzjonijiet estremi fix-xitwa u fis-sajf. Dan jgħin biex l-għeneb isir kif suppost u bis-sħiħ. Id-differenza kbira bejn it-temperaturi ta' binhar u dawk ta' billejl, li hija dovuta għall-altitudni ta' Vallegarcía "l fuq mil-livell tal-baħar, flimkien max-xita abbondanti fiż-żona meta mqabbel ma" naħat oħra tar-reġjun, jgħinu biex l-għeneb ikollu struttura tannika eċċellenti, li min-naħa tagħha trendi l-inbejjed aktar xierqa għall-maturazzjoni fil-bettija u fil-flixkun. L-inbejjed ta' Vallegarcía huma kkaratterizzati mit-togħma mirquma tagħhom, u min-nuqqas ta' xtur. Għandhom ukoll struttura tannika eċċellenti, li tagħtihom kapaċità liema bħalha biex maż-żmien jevolvu u jżommu. Jistgħu jilħqu valuri ta' polifenoli ogħla minn 50 meq/l, u intensità tal-kulur ogħla minn 12 AU. L-intensità u l-kwalità aromatika tal-inbejjed huma ddefiniti minn aromi qawwija tax-xagħri Mediterranju (ċistu, ħaxixet il-mikinsa) u balsamiċi (sagħtar, klin, lavanda), kif ukoll minn livell għoli ta' minerali (lavanja sewda, kwarzit). Iħallu togħma sekondarja morra fuq wara tal-ġriżmejn, li ttawwal id-dewqan tal-inbid. L-aċidità qawwija u l-pH baxx tal-ħamrija taż-żona demarkata mhumiex tas-soltu lanqas. Din il-kombinazzjoni tagħti lill-inbejjed togħma sekondarja morra fuq wara tal-ġriżmejn, li ttawwal id-dewqan tal-inbid. L-ambjent frisk tal-widien, u l-ħarsien mill-irjieħ tat-Tramuntana bis-saħħa tal-muntanji, għandhom effett ta' taffija tal-kundizzjonijiet estremi, u jgħinu biex l-inbejjed jiksbu t-togħma mirquma u mhux imxewka tagħhom. Id-differenza kbira bejn it-temperaturi ta' binhar u dawk ta' billejl, li hija dovuta għall-altitudni taż-żona demarkata 'l fuq mil-livell tal-baħar, flimkien max-xita abbondanti, lill-għeneb jagħtuh struttura tannika eċċellenti li tippermetti li l-inbejjed jilħqu valuri ta' polifenoli ogħla minn 0 meq/l u intensità tal-kulur ogħla minn 12 AU. Minkejja li ż-żona demarkata hija mdawra miż-żona tal-IĠP "Castilla", il-karatteristiċi taż-żona huma ferm differenti minn taż-żona demarkata tal-madwar, minħabba l-fatturi li ġejjin: Is-substrat ġeoloġiku ta' Raña huwa karatterizzat mill-aċidità għolja u l-pH baxx tiegħu, kif ukoll mill-ambjent frisk tal-widien, mix-xita abbondanti u mill-ħarsien mill-irjieħ tal-Tramuntana bis-saħħa tal-muntanji, li flimkien joħolqu mikroklima ferm differenti mill-klima taż-żona tal-madwar. Il-varjazzjoni wiesgħa fil-pH tas-saff ta' fuq, u s-safef ta' taħt il-wiċċ tal-ħamrija, li tinkludi varjazzjoni massima ta' 4,1 punt fil-profil 2 (pH = 8,9 f'Ap u pH = 4,8 fi Btg1); il-kontenut baxx ta' kalċju; il-kontenut għoli ta' siliċe, ħadid u aluminju; u l-preżenza ta' kwantitajiet kbar ta' elementi terrestri rari, flimkien jagħmlu lill-Vallegarcía differenti mill-bqija tal-Kastilja-La Mancha. L-iktar differenzi evidenti bejn il-metodi ta' produzzjoni tal-inbejjed "Vallegarcía" u dawk taż-żoni fil-madwar koperti mill-IĠP "Castilla" huma dawn li ġejjin: Iż-żona ġiet iddemarkata abbażi tal-ambjent tagħha (is-substrat ġeoloġiku ta' Raña, bl-aċidità għolja u l-pH baxx tiegħu, kif ukoll il-protezzjoni pprovduta mill-muntanji). Fiż-żona hemm fabbrika tal-inbid waħda biss, li hija proprjetà tal-applikant. Ta' min wieħed jinnota li ż-żona demarkata tkopri 1 521 ettaru, u li ma hemm ebda dielja oħra mħawla u ebda fabbrika tal-inbid oħra apparti dawk li huma proprjetà tal-applikant. Barra minn hekk, produtturi oħra jistgħu jużaw l-isem reġistrat jekk jibdew joperaw fiż-żona ġeografika demarkata fil-futur, dejjem jekk jilħqu l-kundizzjonijiet stipulati fl-Ispeċifikazzjoni. Dan ix-xenarju huwa perfettament possibbli, billi ż-żona demarkata tkopri 1 521 ettaru u għalhekk hemm wisa' għal aktar fabbriki tal-inbid. Fil-leġiżlazzjoni nazzjonali L-ippakkjar għandu jsir fiż-żona ġeografika demarkata L-inbejjed għandhom jiġu bbottiljati fiż-żona ta' produzzjoni, peress li fil-każijiet kollha, il-proċess tal-produzzjoni jintemm bit-tieni stadju ta' maturazzjoni fil-flixkun. F'dan il-perjodu jkun hemm proċess ta' riduzzjoni, li jsaħħaħ il-kwalità tal-inbejjed u jorqom it-togħma tagħhom. L-inbejjed ikunu lesti għall-konsum malli jilħqu l-karatteristiċi organolettiċi stipulati fl-Ispeċifikazzjoni għal kull tip ta' nbid. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Spanja bagħtet applikazzjoni għall-protezzjoni tal-isem "Los Cerrillos" skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013. Skont l-Artikolu 97(2) tar-Regolament (UE) Nru 1308/2013, il-Kummissjoni eżaminat dik l-applikazzjoni u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta' dak ir-Regolament huma ssodisfati. Biex ikunu jistgħu jitressqu dikjarazzjonijiet ta' oppożizzjoni skont l-Artikolu 98 tar-Regolament (UE) Nru 1308/2013, id-Dokument Uniku msemmi fl-Artikolu 94(1)(d) ta' dak ir-Regolament u r-referenza għall-pubblikazzjoni tal-Ispeċifikazzjoni tal-Prodott li saret waqt il-proċedura nazzjonali preliminari għall-eżami tal-applikazzjoni għall-protezzjoni tal-isem "Los Cerrillos" jenħtieġ jiġi ppubblikat f'Il-Ġurnal Uffiċjali tal-Unjoni Ewropea, IDDEĊIDIET KIF ĠEJ: Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem "Los Cerrillos" (DOP) jinsabu fl-Anness ta' din id-Deċiżjoni. Skont l-Artikolu 98 tar-Regolament (UE) Nru 1308/2013, il-pubblikazzjoni ta' din id-Deċiżjoni għandha tikkonferixxi d-dritt ta' oġġezzjoni għall-protezzjoni tal-isem speċifikat fl-ewwel paragrafu ta' dan l-Artikolu, fi żmien xahrejn mid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea. Magħmul fi Brussell, is-6 ta' Frar 2019. DOP - Denominazzjoni ta' Oriġini Protetta L-inbid aħmar Tempranillo, l-inbid aħmar Tempranillo u Cabernet Sauvignon, u l-inbid aħmar Syrah. Inbid aħmar b'kulur fil-vjola jew fl-aħmar lewn iċ-ċirasa u ħjiel ta' vjola. L-aroma tiegħu hija kkaratterizzata mill-frott bi fwejjaħ tal-fjuri. Fil-palat, huwa pjaċevoli, frisk u strutturat tajjeb. Il-valur tal-qawwa alkoħolika totali massima għandu jkun fil-limiti legali skont il-leġiżlazzjoni rilevanti tal-UE. Inbid aħmar Tempranillo u Cabernet Sauvignon (Private Collection) u inbid aħmar Cabernet Sauvignon (Family) Kulur iċ-ċirasa bi ħjiel ta' granata/terrakotta. Aroma ta' frott misjur ikkaratterizzata minn noti ta' għud is-sus u balzmu. Huwa rikk, qawwi u strutturat fil-palat, bi ħjiel rikk u kremuż ta' maturazzjoni. Il-valur tal-qawwa alkoħolika totali massima għandu jkun fil-limiti legali skont il-leġiżlazzjoni rilevanti tal-UE. L-inbejjed varjetali jsiru f'kontenituri tal-azzar inossidabbli. Jgħaddu minn perjodu twil ta'maċerazzjoni fil-kesħa qabel il-fermentazzjoni ta' bejn jumejn u ħamest ijiem f'temperatura ta' minn 10 sa 15 °C, segwita mill-maċerazzjoni matul il-fermentazzjoni għal ġimgħa jew ġimagħtejn f'temperaturi ta' bejn l-20 u t-28 °C, sakemm titlesta l-fermentazzjoni alkoħolika. L-inbejjed li huma maħsuba għall-maturazzjoni fil-btieti, jitqiegħdu f'tankijiet tal-azzar inossidabbli u jgħaddu minn maċerazzjoni matul il-fermentazzjoni għal bejn ħmistax u 25 jum f'temperatura ta' bejn il-25 u t-30 °C. Matul dan il-proċess, isir "délestage" sabiex jgħin fl-estrazzjoni tal-kulur u tal-komposti fenoliċi preżenti fil-kappa matul il-fermentazzjoni tal-qoxra. L-għeneb vinifikat ma jiġix magħsur iżda minflok jitħalla jqattar (static draining) biex jinkisbu d-"drip wines". Il-bqija tal-karfa ssirilha "dynamic draining" ġentili, li jirriżulta f'rendimenti baxxi ħafna. Ladarba l-fermentazzjoni malolattika tkun lesta, l-inbejjed jiġu ċċarati b'mod naturali permezz tat-tferrigħ minflok jiġu ttrattati kimikament, u jiġu ttrasferiti għall-maturazzjoni fi btieti tal-ballut ta' 225 litru, li jintużaw għal massimu ta' sitt snin. L-inbejjed imbagħad jiġu bbottiljati biex ikun jista' jseħħ il-proċess tar-riduzzjoni u biex l-inbid jilħaq l-aħjar stat għax-xorb. Tempranillo: 100 % Tempranillo jinżamm fi btieti tal-ballut mill-anqas għal 30 jum. Syrah: 100 % Syrah, immaturat fi btieti tal-ballut għal mill-anqas sitt xhur. Tempranillo u Cabernet Sauvignon: taħlita ta' Tempranillo u Cabernet Sauvignon, immaturata fi btieti tal-ballut għal mill-anqas sitt xhur. Private Collection: taħlita ta' Tempranillo u Cabernet Sauvignon, immaturata fi btieti tal-ballut għal mill-anqas 13-il xahar. Immaturat għal mill-inqas 24 xahar fil-btieti. Il-proċess tal-maturazzjoni jitlesta billi jistrieħ fil-fliexken għal 18-il xahar. Matul il-perjodu tat-tkabbir, issir żabra tal-aħdar biex tillimita t-tkabbir naturali u jittejjeb ir-rendiment u, għalhekk, il-kwalità tal-għeneb. L-għeneb jinqata' bejn il-5 u l-11 ta' filgħodu sabiex ikun evitat li jinqata' f'temperaturi għoljin, u b'hekk issir maċerazzjoni fil-kesħa kif suppost. 12 000 kilogramma ta' għeneb għal kull ettaru 81,60 ettolitru għal kull ettaru 10 000 kilogramma ta' għeneb għal kull ettaru 68,00 ettolitru għal kull ettaru 13 000 kilogramma ta' għeneb għal kull ettaru 88,40 ettolitru għal kull ettaru Iż-żona demarkata tinkludi dawn l-irqajja' fil-muniċipalità ta' Argamasilla de Alba (Ciudad Real): Ix-xmara Guadiana tgħaddi miż-żona demarkata, li tinsab ħdejn il-ġibjun ta' Peñarroya f'altitudni ta' 695 metru. L-għoljiet li hemm madwarha jaġixxu bħala brejk topografiku fuq iċ-ċiklu tat-tkabbir, u jevitaw it-temperaturi għoljin ta' matul il-lejl u dan jgħin lit-tisjir polifenoliku tal-għeneb, u jwassal għal ventilazzjoni qawwija. Il-ħamrija hija fil-biċċa l-kbira tal-franka. Il-blat fil-biċċa l-kbira huwa marl, taħlita mhux konsolidata ta' franka u tafal. Għandha konsistenza ġulġliena u pH ta' madwar 8. Iż-żona għandha klima Mediterranja kontinentali, ikkaratterizzata minn sjuf sħan u xtiewi kesħin. Il-fluttwazzjonijiet fit-temperatura jistgħu xi kultant jilħqu l-45 °C u hemm qabża kbira bejn it-temperaturi ta' binhar u dawk ta' billejl matul is-sena. It-temp ma jkunx imsaħħab għal 80 % fis-sena; normalment ikun hemm aktar minn 2 500 siegħa ta' xemx fis-sena. Hemm differenzi konsiderevoli bejn Los Cerrillos u ż-żoni li jmissu magħha minħabba li hija qrib tax-xmara Guadiana. Tagħmel ħafna iktar xita hemmhekk milli fil-bqija ta' Castile-La Mancha, filwaqt li t-temperaturi tagħha ma jkunux estremi daqs dawk fl-inħawi tal-madwar fin-Nofsinhar u fil-Punent. Il-ħsad iseħħ madwar 15 u 20 jum aktar tard milli fil-bqija taż-żona. Jiġi applikat proċess ta' "délestage" matul il-fermentazzjoni alkoħolika: jintużaw tekniki tal-produzzjoni tal-inbid fejn l-għeneb vinifikat ma jiġix magħsur, iżda minflok jitħalla jqattar biex jinkisbu d-"drip wines", u dan jirriżulta f'rendimenti ta' ettolitri għal kull ettaru ta' 62-68 %, u l-inbejjed jiġu ċċarati b'mod naturali permezz tat-tferrigħ. Inbid aħmar b'kulur fil-vjola jew fl-aħmar lewn iċ-ċirasa u ħjiel ta' vjola jew aħmar fil-kannella. Aroma bi predominanza ta' frott bi fwejjaħ tal-fjuri jew frott matur bi ħjiel ta' għud is-sus jew ta' balzmu. Huwa frisk u pjaċevoli fil-ħalq, strutturat tajjeb fil-palat bi ħjiel rikk u kremuż ta' maturazzjoni. B'riżultat ta' dan kollu, il-qawwa alkoħolika tal-inbejjed tista' taqbeż l-14 %. Flimkien ma' aċidità adegwata, din is-saħħa alkoħolika titħallat perfettament, u b'hekk huwa importanti ferm li jiġi ddeterminat l-aħjar mument għall-ħsad permezz ta' monitoraġġ mill-qrib tat-tisjir tal-għeneb. L-inbejjed għandhom kontenut ta' polifenoli sa 80 milliekwivalenti għal kull litru u huma rikki fl-estratti, huma aromatiċi u għandhom kulur sabiħ, u jwasslu sa 18 u.a. (is-somma tal-assorbenzi f'420, 520 u 620 nanometri) fil-punti tal-kulur u kontenut ta' antoċjani sa 800 milligramma għal kull litru. Il-pożizzjoni taż-żona demarkata bil-materjali maħlula Plijo-Kwaternarji tagħha, il-franka iebsa, il-marl u t-tafal lewn l-okra jirriżultaw f'inbejjed b'kulur sabiħ bil-mineralizzazzjoni karatteristika, li jilħaq sa 18-il punt ta' kulur. Il-vinji ta' Los Cerrillos, jinsabu ħdejn il-ġibjun ta' Peñarroya f'altitudni ta' 695 metru u huma mdawrin bl-għoljiet. Dan ifisser li hija żona ta' temperaturi friski li, flimkien mal-ħsad aktar tard, tinkoraġġixxi l-fotosinteżi u l-formazzjoni tal-għenbiet u taz-zokkor. Dan inaqqas il-pH, iżid l-aċidità u jagħti lok għal kontenut ta' komposti fenoliċi sa 80 milliekwivalenti għal kull litru u konċentrazzjoni ogħla ta' antoċjani (sa 800 milligrammi għal kull litru). Il-proċess tad-"délestage" matul il-fermentazzjoni alkoħolika, il-prattika li l-għeneb ma jiġix magħsur u l-proċess tal-iċċarar naturali permezz tat-tferrigħ, jagħtu lok għal inbejjed b'aromi iktar florali milli tal-frott u inbejjed b'noti tal-ħwawar, tal-inkaljar u ħjiel ta' għud is-sus u balzmu. Għalkemm iż-żona ġeografika demarkata hija mdawra bid-DOP La Mancha, il-karatteristiċi tagħha huma sostanzjalment differenti miż-żona demarkata li tmiss magħha fir-rigward tal-fatturi li ġejjin: Minħabba l-ħamrija tal-ġir, il-marl, l-altitudni u l-influwenza tax-xmara, hemm biss vinja waħda tad-dwieli li jipproduċu l-inbid fiż-żona ddemarkata u hija proprjetà tal-applikant. Huwa importanti li wieħed jinnota li ż-żona demarkata tkopri 1 570 ettaru li huma ta' proprjetarji differenti iżda fejn ma tħawlux dwieli oħra u ma hemmx produtturi oħra tal-inbid. Għaldaqstant, id-demarkazzjoni twettqet abbażi tal-kundizzjonijiet ambjentali, kif deskritt hawn fuq. Barra minn hekk, produtturi oħra jistgħu jużaw l-isem irreġistrat jekk ikunu stabbiliti fiż-żona ġeografika demarkata fil-futur, sakemm dawn ikunu jissodisfaw il-kundizzjonijiet stabbiliti fl-ispeċifikazzjoni. Meta wieħed iqis li ż-żona demarkata tkopri 1 570 ettaru, huwa perfettament possibbli li produtturi oħra tal-inbid oħra jiġu stabbiliti hemmhekk. Fil-leġiżlazzjoni nazzjonali L-imballaġġ fiż-żona ġeografika demarkata L-inbejjed jiġu bottiljati fiż-żona tal-produzzjoni minħabba li, f'kull każ, il-proċess jiġi konkluż bi stadju ieħor ta' maturazzjoni fil-fliexken. F'dan il-perjodu jseħħ proċess ta' riduzzjoni li jtejjeb il-kwalità tal-inbejjed, u jikkompleta t-togħma tagħhom. Ikunu lesti għall-konsum meta dawn jiksbu l-karatteristiċi organolettiċi stipulati fl-ispeċifikazzjonijiet għal kull tip ta' nbid. Id-disinn jirrappreżenta l-Ħajt ta' Berlin, miftuħ fiċ-ċentru tiegħu biex jgħaddu l-ħamiem (allegoriji tal-ipplakar internazzjonali) u folla li qed tiċċelebra. Fl-isfond hemm rappreżentat il-Bieb ta' Brandenburg, is-simbolu ta' Berlin per eċċellenza. Il-kliem "30 Ans de la Chute du Mur de Berlin/30 Jahre Mauerfall" (30 sena mill-waqa' tal-Ħajt ta' Berlin) huwa miktub fuq naħa waħda tal-ħajt. Fil-qiegħ tad-disinn hemm is-sena tal-ħruġ "2019" u fuq il-lemin tagħha l-indikazzjoni tal-pajjiż tal-ħruġ "RF" (li tirrappreżentalir-République Française). Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Il-Programm ta' Tagħrif tal-Istitut tal-Bank tal-Investiment Ewropew jiffinanzja l-għotjiet għar-riċerka tiegħu permezz ta' skemi differenti. Waħda minnhom hija: Il-punt fokali ta' din ir-riċerka huwa li tiġi żviluppata metodoloġija formali, appoġġjata minn riċerka akkademika rigoruża, għall-inkorporazzjoni ta' kriterji ambjentali, soċjali u ta' governanza (ASG) fl-analiżi u l-klassifikazzjoni tal-kreditu. Hemm tendenza ċara fid-dinja tal-allokazzjoni tal-assi biex jiġu integrati kriterji ta' sostenibbiltà bejn il-portafolji ta' investiment. Seba' mill-ewwel għaxar sidien ta' assi qegħdin jintegraw is-sostenibbiltà bejn l-assi kollha, waqt li assi ta' investiment sostenibbli fl-Ewropa, l-Istati Uniti u l-Kanada kibru minn USD 13-il triljun fl-2012 għal USD 23 triljun fl-2016. F'konferenza reċenti dwar l-ASG organizzata minn Moody's, il-biċċa l-kbira tal-emittenti u l-investituri kkunsidraw l-introduzzjoni ta' fatturi ASG bħala "bidla permanenti" fid-dinja tal-investiment, waqt li madwar terz ikkunsidrawha bħala "xi ħaġa li ser issir aktar prevalenti fi żmien 3 sa 5 snin" – ebda vot ma ngħata għar-risposta alternattiva "l-ASG m'għandu ebda rilevanza". Fl-istess sondaġġ, 80 % kkunsidraw "il-kwantifikazzjoni u l-immudellar" bħala l-akbar diffikultà biex l-ASG jiġi inkluż fl-analiżi tal-kreditu. Barra minn hekk, il-Prinċipji għal Investiment Responsabbli (PIR), netwerk internazzjonali ta' investituri, ippubblikaw "Stqarrija dwar l-ASG fil-klassifikazzjonijiet tal-kreditu" f'Mejju 2016. Din l-istqarrija, li kienet appoġġata minn aktar minn 135 investitur b'aktar minn USD 27 triljun f'assi taħt ġestjoni u 17-il aġenzija ta' klassifikazzjoni tal-kreditu (AKK), irrikonoxxiet li fatturi ASG jistgħu jaffettwaw il-flussi ta' flus ta' dawk li jissellfu u l-probabbiltà li jkunu inadempjenti fuq l-obbligi ta' dejn tagħhom u huma, għaldaqstant, elementi importanti fil-valutazzjoni mill-AKK tal-affidabbiltà tal-kreditu ta' dawk li jisselfu. Biex iwieġbu għal dik is-sejħa, pereżempju, l-akbar żewġ AKK (Moody's u S&P) reċentement ippubblikaw rapporti dwar kif qegħdin jinkludu fatturi ASG fil-metodoloġiji ta' klassifikazzjoni tagħhom. Min-naħa regolatorja, fl-24 ta' Mejju 2018, il-Kummissjoni Ewropea (KE) ikkonfermat l-ewwel erba' proposti leġiżlattivi taħt il-Pjan ta' Azzjoni tagħha għal Finanzi Sostenibbli, li jkopru punti ta' riferiment, definizzjonijiet ekoloġiċi, dmirijiet tal-investitur u investiment bl-imnut. Dwar l-ASG, il-KE qiegħda tippjana li tintroduċi obbligi ta' divulgazzjoni dwar kif l-investituri istituzzjonali u l-maniġers tal-assi jintegraw fatturi ASG fil-proċessi tar-riskju tagħhom. Barra minn hekk, il-KE ssemmi espliċitament "impenn mal-partijiet interessati rilevanti kollha biex jiġu esplorati modi biex jiġu integrati fatturi ta' sostenibbiltà fil-valutazzjoni ta' aġenziji ta' klassifikazzjoni tal-kreditu" u "l-emerġenza possibbli ta' aġenziji ta' klassifikazzjoni tal-kreditu ġodda li jilħqu dan l-objettiv". Il-KE tirrikonoxxi li l-enfasi ta' fornituri ta' riċerka dwar is-sostenibbiltà fuq emittenti kbar ħafna għandha impatt negattiv fuq l-attraenza ta' emittenti iżgħar għal investituri istituzzjonali u tilqa' soluzzjonijiet biex jiġi ppreżervat l-aċċess għas-suq għal parteċipanti iżgħar. L-eżitu tal-metodoloġija/prodott finali għandu jiġi kondiviż pubblikament fis-suq. Dan il-proġett jirrappreżenta sforz ta' riċerka miftuħa dwar suġġett li dwaru ftit li xejn sar xogħol akkademiku. F'dan il-kuntest, huwa prematur li tingħata informazzjoni dettaljata dwar l-approċċ metodoloġiku li għandu jiġi segwit. Fil-fatt, wieħed mill-ewwel prodotti tal-isforzi tar-riċerka ser jikkonsisti fl-identifikazzjoni ta' metodoloġija ta' riċerka rilevanti. Madankollu, f'dan l-istadju bikri, huwa previst li r-riċerka għandha ssegwi ċerti kompiti sabiex tasal għal metodoloġija li taħdem: Analiżi tal-letteratura relatata: riċerka rigoruża u eżawrjenti tal-letteratura rilevanti akkademika u tal-prattikanti. Hemm twemmin mifrux li l-fatturi ASG għandhom impatt mhux biss fuq il-valur ta' ditta iżda wkoll fuq il-klassifikazzjonijiet tal-kreditu, għalkemm kif ġie indikat qabel, relattivament ftit hemm xogħol akkademiku disponibbli dwar is-suġġett. Ġbir tad-data bażilari: ġbir tad-data li għandha tintuża biex issir analiżi tad-diversi mudelli u approċċi. Għandu jinkludi data ddettaljata dwar ir-riskju tal-kreditu kif ukoll dwar kriterji ASG u tar-riskju għall-klima bejn setturi u siti ġeografiċi. Aspett ewlieni wieħed ta' dan il-proġett huwa l-preċiżjoni u l-kwalità tad-data, u b'mod partikolari l-kapaċità li wieħed ikun jista' jafda fuq kampjun twil biżżejjed ta' data storika. Analiżi tad-data: waqt li l-punt fokali ewlieni tar-riċerka għandu jkun biex jinftiehem l-impatt ta' fatturi ASG fil-klassifikazzjonijiet tal-kreditu, analiżi tal-impatt ta' redditi tal-kreditu għandhom jiġu inklużi wkoll bħala parti mill-proġett ta' riċerka. Bħala parti minn dan l-isforz, il-valutazzjoni tal-importanza relattiva tat-tliet fatturi, A għal Ambjentali, S għal Soċjali u G għal Governanza għandha ssir kemm għall-istokk individwali kif ukoll fil-livell tas-settur. Ittestjar u kkalibrar ta' mudelli ta' riskju strutturali tal-kreditu: it-tfassil ta' metodoloġija li tippermetti l-integrazzjoni formali ta' fatturi ASG fil-klassifikazzjonijiet tal-kreditu. Analiżi tar-relazzjoni bejn il-fatturi ASG u r-riskju tal-kreditu pprezzati skont is-swieq finanzjarji, u esplorazzjoni tal-implikazzjonijiet f'termini ta' klassifikazzjoni tal-kreditu u l-metodoloġija tal-analiżi. Għandu jsir sforz għall-aġġustament u l-ikkalibrar tal-mudelli sabiex jiġi żgurat li dawn ikunu adattati mhux biss għall-analiżi tal-fatturi ta' riskju makro u mikro tas-soltu, iżda wkoll għal fatturi ta' riskju mhux finanzjarji. Verifiki tar-robustezza: għandhom isiru għadd ta' verifiki tar-robustezza, inkluż li jsir arranġament fuq klassifikazzjonijiet ta' kreditu biex jipprova jintwera jekk titoli b'punteġġi ta' ASG baxxi ġeneralment jurux aktar volatilità ta' redditu sussegwenti minn titoli tal-istess klassifikazzjoni b'punteġġi ta' ASG għoljin. Analiżi rigoruża sabiex jiġi evalwat jekk l-introduzzjoni ta' indikaturi kwantitattivi addizzjonali mill-passi 4 u 5 għandhiex tispjega d-differenzi kontrosettorjali fil-volatilità tar-redditu li mhumiex spjegati biss b'differenzi fil-klassifikazzjonijiet tal-kreditu. Tfassil ta' metodoloġija formali għall-integrazzjoni ta' fatturi ASG fil-klassifikazzjonijiet tal-kreditu: fuq il-bażi tal-ħidma ta' riċerka mwettqa, huwa mistenni li tiġi proposta metodoloġija komprensiva għall-integrazzjoni tal-fatturi ASG fil-klassifikazzjonijiet tal-kreditu. Safejn jaf il-BEI, l-iżvilupp ta' metodoloġija ta' klassifikazzjoni integrata li tħaddan il-kriterji ASG għadu ma jeżistix. Il-proġett ta' riċerka għalhekk għandu jgħin biex tiġi żviluppata din il-metodoloġija b'enfasi speċjali fuq l-applikabbiltà tagħha għal tipi ta' emittenti iżgħar sabiex jiġi allinjat mat-talba tal-KE biex jiġi ppreżervat l-aċċess għas-suq għal parteċipanti iżgħar. Dan l-avviż jikkonċerna l-impriżi li ġejjin: Transdigm Group Incorporated ("Transdigm", l-Istati Uniti tal-Amerika), Estreline Technologies Corporation ("Esterline", l-Istati Uniti tal-Amerika) Transdigm takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Esterline kollha kemm hi. Il-konċentrazzjoni hija mwettqa permezz ta' offerta pubblika mħabbra fl-10 ta' Ottubru 2018. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Mitsubishi Corporation (il-Ġappun), ELG Haniel GmbH ("ELG", il-Ġermanja), ikkontrollata biss minn Franz Haniel & Cie. GmbH ("Franz Haniel", il-Ġermanja), ELG Carbon Fibre Limited ("ECF", ir-Renju Unit), sussidjarja li hija proprjetà kollha kemm hi ta' ELG. Mitsubishi Corporation u Franz Haniel jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt kollu ta' ECF kollha kemm hi. ECF bħalissa hija kkontrollata esklussivament minn Franz Haniel. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Kongsberg Gruppen ASA ("Kongsberg", in-Norveġja), In-negozju ta' Rolls-Royce plc ta' prodotti marittimi kummerċjali, sistemi u servizzi ta' wara l-bejgħ ("Rolls-Royce Commercial Marine", ir-Renju Unit). Kongsberg takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Rolls-Royce Commercial Marine. Il-konċentrazzjoni hija mwettqa permezz tax-xiri ta' ishma u xiri ta' assi. Kongsberg hija l-kumpanija azzjonarja tal-grupp Kongsberg, li tipprovdi sistemi teknoloġiċi u soluzzjonijiet għall-użu tal-industriji tal-baħar, tad-difiża, ajruspazju u taż-żejt u l-gass; Rolls-Royce Commercial Marine hija n-negozju tal-baħar kummerċjali fil-grupp tar-Rolls-Royce li tforni komponenti, sistemi u elementi diġitali primarjament għal bastimenti ċivili tal-baħar. Dan ma jinkludix in-negozju tas-sistemi tal-enerġija tar-Rolls-Royce. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: